Diari Oficial de la Generalitat Valenciana


Sumari del DOGV 5193, del 07-02-2006 (2006/1344)

DECRET 20/2006, de 3 de febrer, del Consell de la Generalitat, pel qual es modifica la inscripció en el Catàleg de Forests d'Utilitat Pública de la província de València la forest núm. 22, denominada El Monte, situada al terme municipal de Tous i que pertany a este ajuntament.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5193

Data del DOGV
:   07-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1344


Data del document
:   03-02-2006

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Tous
    * muntanya de l'estat

DECRET 20/2006, de 3 de febrer, del Consell de la Generalitat, pel qual es modifica la inscripció en el Catàleg de Forests d'Utilitat Pública de la província de València la forest núm. 22, denominada El Monte, situada al terme municipal de Tous i que pertany a este ajuntament. [2006/X1344]  
De conformitat amb el que disposen els articles 16 i 18 de la Llei 43/2003, de 21 de novembre, de forests, i en els articles 11, 13, 26 i 31 del Reglament de la Llei 3/1993, de 9 de desembre, de la Generalitat, forestal de la Comunitat Valenciana, aprovat pel Decret 98/1995, de 16 de maig, del Consell de la Generalitat, s'ha instruït el corresponent expedient de modificació de la inscripció en el Catàleg de Forests d'Utilitat Pública de la província de València de la muntanya denominada El Monte, núm. 22 d'este Catàleg, i s'han justificat plenament les circumstàncies que el motiven, per la qual cosa dictem el corresponent decret.   
Per raó d'això, a proposta del conseller de Territori i Habitatge i amb la deliberació prèvia del Consell de la Generalitat, en la reunió del dia 3 de febrer de 2006,  
DECRET  
Article 1  
Es declara d'utilitat pública i s'inclou en la forest denominada El Monte, número 22 del Catàleg de Forests d'Utilitat Pública de la província de València i propietat de l'Ajuntament de Tous, la superfície de 25,3246 ha. de terreny propietat d'este ajuntament que a continuació es descriu:  
Partida: Rellano.  
Superfície: 12,8264 ha.  
Dades cadastrals: parcel·la 25, polígon 14.  
Partida: Barranc Portet.  
Superfície: 3,3600 ha.  
Dades cadastrals: parcel·la 9, polígon 17.  
Partida: Riu Escalona.  
Superfície: 1,5950 ha.  
Dades cadastrals: parcel·la 54, polígon 18.  
Partida: Barranc Charco.  
Superfície: 1,3221 ha.  
Dades cadastrals: parcel·la 26, polígon 19.  
Partida: Barranc Mañana.  
Superfície: 6,2211 ha.  
Dades cadastrals: parcel·la 53, polígon 21.  
Article 2  
S'exclou la forest denominada El Monte, número 22 del Catàleg de Forests d'Utilitat Pública de la província de València i propietat de l'Ajuntament de Tous, la superfície de 23 ha. de terreny que a continuació es descriu:  
Partida: El Monte.  
Superfície: 23 ha.  
Dades cadastrals: parcel·la 39 (part), polígon 8.  
Article 3  
Es modifica la inscripció de la forest denominada El Monte, núm. 22 del Catàleg de Forests d'Utilitat Pública de la província de València, que queda de la manera següent:  
Província: València.  
Terme municipal: Tous.   
Nom: El Monte.  
Número: 22.  
Pertinença: Ajuntament de Tous.  
Límits: nord, terme municipal de Dos Aguas i Catadau; est, terme municipal de Catadau, Carlet, parcel·la exclosa, Benimodo, l'Alcúdia, Guadassuar i Alzira; sud, terme municipal d'Antella i Sumacàrcer; i oest, terme municipal de Navarrés, Quesa i Millares.  
Cabuda pública: 9.714,3246 ha.   
Cabuda total: 11.049 ha.   
Article 4  
L'Ajuntament de Tous ha de fer constar en el Registre de la Propietat esta modificació.   
DISPOSICIÓ FINAL  
Este decret tindrà efectes des de l'endemà de la publicació en el Diari Oficial de la Generalitat Valenciana.  
Contra el present decret, els interessats poden interposar recurs contenciós administratiu en el termini de dos mesos, comptadors a partir de l'endemà de la publicació d'este decret en el Diari Oficial de la Generalitat Valenciana, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant el Consell de la Generalitat, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.   
València, 3 de febrer de 2006  
El president de la Generalitat,  
FRANCISCO CAMPS ORTIZ  
El conseller de Territori i Habitatge,  
RAFAEL BLASCO CASTANY